Хосе Карлос Росалес
Пейзаж

Превод от испански: Рада Панчовска, —

chitanka.info

Погледни празното място,

по което има само ситен

пясък, който, вихрен

от бездушен вятър,

на ранен елен прилича

в търсенето на укритие,

за да приюти на скришно

секващия си живот.

Погледни празното място:

пясък и вятър заменят

онова, което някога е имало.

Нито сянка, ни дърво,

само стинещи руини,

предлагащи повтарящ се

и безплоден пейзаж.

Може да е някоя пустиня,

или е сърцето може би.

2003

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.